CELEX: 62007TN0407
Language: el
Date: 2007-11-08 00:00:00
Title: Υπόθεση T-407/07: Προσφυγή/αγωγή της 8ης Νοεμβρίου 2007 — CMB και Christof κατά Επιτροπής και ΕΥΑ

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/22
            
         Προσφυγή/αγωγή της 8ης Νοεμβρίου 2007 — CMB και Christof κατά Επιτροπής και ΕΥΑ
   (Υπόθεση T-407/07)
   (2008/C 8/39)
   Γλώσσα διαδικασίας: η αγγλική
   Διάδικοι
   
      Προσφεύγουσες/ενάγουσες: CMB Maschinenbau & Handels GmbH (Gratkorn, Αυστρία) και J. Christof GmbH (Graz, Αυστρία) (εκπρόσωποι: A. Petsche, N. Niejahr και Q. Azau, δικηγόροι, και F. Young, Solicitor)
   
      Καθών/εναγόμενες: Επιτροπή των Ευρωπαϊκών Κοινοτήτων και Ευρωπαϊκή Υπηρεσία Ανασυγκρότησης
   Αιτήματα των προσφευγουσών/εναγουσών
   Οι προσφεύγουσες/ενάγουσες (στο εξής: προσφεύγουσες) ζητούν από το Πρωτοδικείο:
   
               —
            
            
               να ακυρώσει την απόφαση,
            
         
               —
            
            
               να υποχρεώσει την ΕΥΑ να προσκομίσει ορισμένα έγγραφα,
            
         
               —
            
            
               να υποχρεώσει την ΕΥΑ στην καταβολή αποζημίωσης προς αποκατάσταση της ζημίας που υπέστησαν οι προσφεύγουσες, ύψους 26 862,17 ευρώ και 3 197 968,80 ευρώ, για δαπάνες και διαφυγόντα κέρδη, πλέον τόκων από την ημερομηνία επέλευσης της ζημίας,
            
         
               —
            
            
               να υποχρεώσει την ΕΥΑ στην καταβολή τόκων επί του ποσού της αποζημίωσης από την ημερομηνία της απόφασης,
            
         
               —
            
            
               να καταδικάσει την ΕΥΑ και την Επιτροπή τόσο στα δικά τους δικαστικά έξοδα όσο και στα δικαστικά έξοδα των προσφευγουσών κατά την παρούσα διαδικασία.
            
         Ισχυρισμοί και κύρια επιχειρήματα
   Οι προσφεύγουσες προσβάλλουν την απόφαση της Ευρωπαϊκής Υπηρεσίας Ανασυγκρότησης, της 29ης Αυγούστου 2007, με την οποία επιβεβαιώνεται η απόρριψη της προσφοράς των προσφευγουσών και η ανάθεση της σύμβασης σε άλλο προσφέροντα, στο πλαίσιο της προκήρυξης του διαγωνισμού EuropeAid/124192/D/SUP/YU (ΕΕ 2006/S 233-248823) για την προμήθεια, παράδοση, εγκατάσταση, υπηρεσίες μετά την πώληση και παροχή κατάρτισης αναφορικά με τη χρήση προμηθειών για επεξεργασία και μεταφορά ιατρικών αποβλήτων σε όλη την επικράτεια της Δημοκρατίας της Σερβίας (εκτός Κοσσυφοπεδίου). Οι προσφεύγουσες περαιτέρω ζητούν αποζημίωση για τις ζημίες που ισχυρίζονται ότι τους προκάλεσε η απόφαση.
   Προς στήριξη της προσφυγής/αγωγής τους, οι προσφεύγουσες υποστηρίζουν ότι η αναθέτουσα αρχή παραβίασε τα κριτήρια ανάθεσης της προκήρυξης, καθόσον η προσφορά του επιτυχόντος προσφέροντα δεν πληρούσε τις τεχνικές προδιαγραφές.
   Επιπλέον, οι προσφεύγουσες ισχυρίζονται ότι η αναθέτουσα αρχή παραβίασε την εφαρμοστέα διαδικασία ανάθεσης της σύμβασης, δεν αιτιολόγησε την απόφασή της και προσέβαλε την αρχή της χρηστής διοίκησης.